“ศบค.” เผยไทยติด “โควิด” เพิ่ม 3 ราย รวมป่วยสะสม 3,037 คน ไม่มีผู้เสียชีวิต!
"โฆษก ศบค." เผยไทยติดเชื้อ "โควิด" เพิ่ม 3 ราย รวมป่วยสะสม 3,037 คน ไม่มีผู้เสียชีวิต! 
"โฆษก ศบค." เผยไทยติดเชื้อ "โควิด" เพิ่ม 3 ราย รวมป่วยสะสม 3,037 คน ไม่มีผู้เสียชีวิต!
21 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 21 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่เพิ่ม 3 ราย รวมผู้ป่วยสะสม 3,037 ราย รักษาหายเพิ่ม 9 ราย ทำให้ยอดรวมผู้ที่รักษาหายแล้ว 2,897 ราย ยังรักษาอยู่ 84 ราย ไม่มีผู้เสียชีวิตเพิ่ม ทำให้จำนวนผู้เสียชีวิต คงที่ 56 ราย
สำหรับผู้ป่วยรายใหม่ 3 ราย รายแรก เป็นชายไทย อายุ 72 ปี มีโรคประจำตัว เบาหวาน มะเร็งปอด ไปรักษาที่รพ.รัฐแห่งหนึ่งในกทม. มีประวัติไปตัดผมที่ร้านแถวประชาชื่น ต่อมาวันที่ 18 พ.ค. มีไข้ ไอมีเสมหะ จึงไปรับการรักษาที่รพ.เอกชน และย้ายมาที่รพ.รัฐเดิมที่รักษาตัวอยู่ในวันที่ 20 พ.ค.
รายที่ 2 เป็นชายชาวเยอรมัน อายุ 42 ปี ไม่มีโรคประจำตัวและไม่มีอาการ มีประวัติเดินทางไปเยี่ยมญาติที่ จ.ชัยภูมิ ตั้งแต่ 30 เม.ย.-16 พ.ค. โดยวันที่ 8 พ.ค.มีญาติ 1 คนมีอาการไข้ คอแห้ง แต่ไม่ได้ตรวจรักษา เดินทางไปห้างสรรพสินค้าในจ.ชัยภูมิ หลังจากกลับมาได้ไปตรวจสุขภาพ ก่อนเข้าทำงาน และตรวจพบเชื้อวันที่ 18 พ.ค.
ส่วนรายที่ 3 เป็นหญิงไทย อายุ 25 ปี ไปเรียนภาษาและกลับจากประเทศฟิลิปปินส์ เข้าพัก State Quarantine วันที่ 13 พ.ค. และ ตรวจพบเชื้อ วันที่ 19 พ.ค. โดยไม่มีอาการ